CELEX: 32021R1820
Language: mt
Date: 2021-10-18 00:00:00
Title: Regolament ta’ Implimentazzjoni tal-Kummissjoni (UE) 2021/1820 tat-18 ta’ Ottubru 2021 li jemenda r-Regolament ta’ Implimentazzjoni (UE) 2017/325 li jimponi dazju antidumping definittiv fuq importazzjonijiet ta’ ħjut b’saħħithom ħafna (high tenacity) ta’ poliesteri li joriġinaw mir-Repubblika tal-Poplu taċ-Ċina wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

19.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 369/3
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1820
         tat-18 ta’ Ottubru 2021
         li jemenda r-Regolament ta’ Implimentazzjoni (UE) 2017/325 li jimponi dazju antidumping definittiv fuq importazzjonijiet ta’ ħjut b’saħħithom ħafna (high tenacity) ta’ poliesteri li joriġinaw mir-Repubblika tal-Poplu taċ-Ċina wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u b’mod partikolari l-Artikolu 11 tiegħu,
         Billi:
         
                     (1)
                  
                  
                     L-importazzjonijiet fl-Unjoni ta’ ħjut b’saħħithom ħafna (high tenacity) ta’ poliesteri li joriġinaw mir-Repubblika tal-Poplu taċ-Ċina huma soġġetti għall-miżuri antidumping minn 5,1 % sa 9,8 % għall-produtturi esportaturi mir-RPĊ inklużi fil-kampjun. Għall-produtturi esportaturi li kkooperaw u li ma kinux inklużi fil-kampjun ġiet imposta rata ta’ dazju ta’ 5,3 %. Barra minn hekk, ġiet imposta rata ta’ dazju għall-pajjiż kollu ta’ 9,8 % fuq l-importazzjonijiet ta’ ħjut tal-poliesteri b’saħħithom ħafna permezz tar-Regolament ta’ Implimentazzjoni tal-Kunsill (UE) Nru 1105/2010 (2)
                        ..
                     
                  
               
                     (2)
                  
                  
                     Wara rieżami ta’ skadenza, il-miżuri oriġinali ġew estiżi għal ħames snin oħra permezz tar-Regolament ta’ Implimentazzjoni tal-Kummissjoni (UE) 2017/325 (3).
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2019/1706 (4) ikkonkluda li l-kumpanija Wuxi Solead Technology Development Co., Ltd (Wuxi Solead) issodisfat il-kriterji biex titqies bħala produttur esportatur ġdid u żiedet isimha mal-lista ta’ kumpaniji li kkooperaw mhux inklużi fil-kampjun.
                  
               
                     (4)
                  
                  
                     Fis-16 ta’ Jannar 2020, il-kumpanija, wara bidla f’isimha (5) talbet lill-Kummissjoni fis-26 ta’ Mejju 2020 biex tikkonferma li l-bidla f’isimha ma taffettwax id-dritt tal-kumpanija li tibbenefika mir-rata tad-dazju kompensatorju individwali applikata għaliha taħt l-isem li kellha qabel.
                  
               
                     (5)
                  
                  
                     Il-Kummissjoni eżaminat l-informazzjoni pprovduta u kkonkludiet li l-bidla fl-isem ma affettwatx is-sejbiet tar-Regolament ta’ Implimentazzjoni (UE) 2019/1706 u b’mod partikolari r-rata tad-dazju antidumping applikabbli għal Wuxi Solead.
                  
               
                     (6)
                  
                  
                     Fit-8 ta’ Lulju 2021, il-Kummissjoni infurmat lill-partijiet interessati dwar is-sejbiet tagħha ta’ hawn fuq u stednithom jikkummentaw sa data speċifika. Ma wasal l-ebda kumment.
                  
               
                     (7)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit permezz tal-Artikolu 15(1) tar-Regolament (UE) 2016/1036.
                  
               ADOTTAT DAN IR-REGOLAMENT:
         
            Artikolu 1
            
               1.   Fl-Anness tar-Regolament ta’ Implimentazzjoni (UE) 2017/325 ir-referenza għal
               
                  
                              “Wuxi Solead Technology Development Co., Ltd.
                           
                           
                              Yixing City”
                           
                        
               jenħtieġ li jinftiehmu bħala referenza għal:
               
                  
                              “Jiangsu Solead New Material Group Co., Ltd.
                           
                           
                              Yixing City”
                           
                        
            
            
               2.   Il-kodiċi addizzjonali TARIC A977 applikabbli għall-produtturi esportaturi Ċiniżi li kkooperaw mhux inklużi fil-kampjun għandu japplika għal Jiangsu Solead New Material Group Co., Ltd, Yixing City’ mis-16 ta’ Jannar 2020. Kwalunkwe dazju definittiv imħallas fuq importazzjonijiet ta’ prodotti manifatturati minn Jiangsu Solead New Material Group Co., Ltd., Yixing City li jaqbżu d-dazju antidumping stabbilit fl-Artikolu 1(2) tar-Regolament ta’ Implimentazzjoni (UE) 2017/325 fir-rigward ta’ Wuxi Solead Technology Development Co., Ltd. għandu jitħallas lura jew jitnaqqas skont il-leġiżlazzjoni doganali applikabbli.
            
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 176, 30.6.2016, p. 21.
         
            (2)  Ir-Regolament ta’ implimentazzjoni tal-Kunsill (UE) Nru 1105/2010 tad-29 ta’ Novembru 2010 li jimponi dazju definittiv tal-antidumping u jiġbor b’mod definittiv id-dazju provviżorju impost fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina u li jtemm il-proċediment li jikkonċerna l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika tal-Korea u t-Tajwan (ĠU L 315, 1.12.2010, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2017/325 tal-24 ta’ Frar 2017 li jimponi dazju antidumping definittiv fuq importazzjonijiet ta’ ħjut b’saħħithom ħafna (high tenacity) ta’ poliesteri li joriġinaw mir-Repubblika tal-Poplu taċ-Ċina wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill (ĠU L 49, 25.2.2017, p. 6).
         
            (4)  Ir-Regolament ta’ Implimentazzjoni tal-Kummissjoni (UE) 2019/1706 tal-10 ta’ Ottubru 2019 li jemenda r-Regolament ta’ Implimentazzjoni (UE) 2017/325 li jimponi dazju antidumping definittiv fuq importazzjonijiet ta’ ħjut b’saħħithom ħafna (high tenacity) ta’ poliesteri li joriġinaw mir-Repubblika tal-Poplu taċ-Ċina wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill (ĠU L 260, 11.10.2019, p. 42).
         
            (5)  Yixing Market Supervision Administration — Avviż dwar il-ħatra għar-Reġistrazzjoni ta’ Alternanza ta’ Kumpanija b’Investiment Barrani (02821322–6) Corrigendum ta’ Kumpanija b’Investiment Barrani [2020] Nru 01160001 Unified Social Credit Identifier: 91320282330802782